קסבייה דולן

קסבייה דולן (בצרפתית: Xavier Dolan; נולד ב-20 במרץ 1989) הוא במאי ושחקן קולנוע קנדי.
דולן הוא הומו, ונושאי מגדר, זהות מינית ומיניות נוכחים בסרטיו. הוא נוהג לכתוב ולביים את סרטיו, לגלם באחדים מהם את הדמויות הראשיות, ולעיתים גם לעסוק בעיצוב האמנותי ובעיצוב התלבושות.

ביוגרפיה
דולן נולד במונטריאול שבקוויבק, לז'נבייב דולן, מורה, ולמנואל טאדרוס, שחקן וזמר קנדי יליד-מצרים ממשפחה נוצרית-קופטית ממוצא לבנוני. בילדותו שיחק במספר סרטים וסדרות טלוויזיה בקנדה.

 קריירה 
בגיל 19, בעזרת חסכונות מקריירת המשחק שלו, הפיק וביים את סרטו הראשון "הרגתי את אמא שלי", ואף גילם בו את הדמות הראשית. הסרט עוסק במערכת יחסים סבוכה בין אם לבנה ההומו. הוא מבוסס בחלקו על סיפור חייו של דולן, שכתב את התסריט בעודו בן 16. הסרט נמכר להפצה ב-20 מדינות; זכה בשלושה פרסים במסגרת "שבועיים של במאים" (Directors' Fortnight) בפסטיבל קאן 2009; ונבחר לייצג את קנדה באותה שנה בקטגוריית הסרט הזר בתחרות האוסקר, אך לא נכנס לרשימה המצומצמת של המתמודדים.

"פעימות לב", סרטו השני, הוקרן לראשונה במסגרת "מבט מסוים" (Un Certain Regard) בפסטיבל קאן 2010. הסרט עוקב אחר משולש רומנטי בו נמשכים זוג ידידים, בחור ובחורה, לבחור שלישי, עד כדי פגיעה בחברותם. גם בסרט זה גילם דולן את אחת הדמויות הראשיות. ביוני 2010 זכה הסרט בפרס הראשי בפסטיבל הסרטים של סידני. באותה שנה שיחק דולן גם במותחן הקנדי Good Neighbors.

סרטו השלישי, "לורנס, בכל מקרה", הוקרן בפסטיבל קאן 2012, אף הוא במסגרת "מבט מסוים". הסרט עוסק בטרנסג'נדריות. בניגוד לסרטיו האחרים כבמאי, בסרט זה דולן לא משחק.

סרטו הרביעי הוא מותחן פסיכולוגי, עיבוד באותו שם למחזהו של מישל מרק בושאר "טום בחווה". הקרנת הבכורה של הסרט נערכה בפסטיבל הסרטים ה-70 של ונציה, והוא זכה בו בפרס איגוד מבקרי הקולנוע הבינלאומי FIPRESCI. הסרט עוסק בין השאר באלימות, הומופוביה וסדיזם.

"מאמי", סרטו החמישי, עוקב אחר ניסיונותיה של אם חד-הורית לגדל את בנה הסובל מהפרעת קשב ושמזגו אלים. הסרט חלק עם סרטו של ז'אן-לוק גודאר את פרס חבר השופטים בפסטיבל קאן 2014.{{הערה|Awards 2014 : Competition. 2014. Festival de Cannes website.}}

לצד קריירת הבימוי והמשחק שלו, דולן מדבב סרטים וסדרות שונות לצרפתית, הידועה שבהן היא הגרסה הקנדית המשודרת בקוויבק ל"סאות' פארק", בה הוא מדבב את דמותו של סטן.

באוקטובר 2015 ביים וערך את הקליפ לשירה של אדל "Hello".

בשנת 2018 ביים, כתב והפיק את סרט הדרמה "חייו ומותו של ג'ון פ. דונובן", בכיכובם של קיט הרינגטון, נטלי פורטמן וג'ייקוב טרמבלי.

באוקטובר 2024, דולן אישר שהוא עובד על פרויקט חדש, אותו הוא מקווה לצלם במהלך שנת 2025. הסרט לא יהיה סרט אימה קלאסי, אך יכלול "אלמנטים אימתיים" לצד "הרבה אלמנטים קומיים". העלילה של הסרט מתרחשת בשנת 1895, בעולם הספרותי של פריז ובאזור כפרי. דולן התבטא כי הוא נמצא בפרק שני בקריירה שלו, לאחר שהכריז בשנה שעברה שהוא פורש מעשיית סרטים בגלל חוסר השראה.

פילמוגרפיה
כבמאי
 הרגתי את אמא שלי (J'ai tué ma mère) (2009)
 פעימות לב (Les amours imaginaires) (2010)
 לורנס, בכל מקרה (Laurence Anyways) (2012)
 טום בחווה (Tom à la ferme) (2013)
 מאמי (Mommy) (2014)
 זה רק סוף העולם (Juste la fin du monde) (2017)
חייו ומותו של ג'ון פ. דונובן (2018)
מתיאס ומקסים (2019) - גם מפיק ותסריטאי

כשחקן
 קדושות מעונות (2008)
 הרגתי את אמא שלי (J'ai tué ma mère) (2009)
 שכנים טובים (Good Neighbors) (2010)
 המלכודת (Elephant Song'') (2014)
זמנים קשוחים באל רויאל (אנ') (2018)
 ילד מחוק (2018)
זה: חלק 2 (2019)
מתיאס ומקסים (2019)
אשליות אבודות  (2021)
החיה (2024) - קול

קישורים חיצוניים







 צפייה בסרט "לורנס, בכל מקרה", באתר וואלה! VOD 


הערות שוליים

קטגוריה:שחקני קולנוע וטלוויזיה קנדים
קטגוריה:מדבבים קנדים
קטגוריה:במאי קולנוע קנדים
קטגוריה:תסריטאי קולנוע קנדים
קטגוריה:להט"בים קנדים
קטגוריה:במאים להט"בים
קטגוריה:שחקנים הומוסקסואלים
קטגוריה:זוכי פרס סזאר
קטגוריה:זוכי פרס ג'יני
קטגוריה:פורבס 30Under30
קטגוריה:במאי וידאו קליפים קנדים
קטגוריה:קנדים שנולדו ב-1989